Siinä sivussa - Keskiäkäisen tunnustuksia - Vuodatus.net
Tämä viikko on ollut jokseenkin käsittämätön menoviikko - tiistaita lukuunottamatta joka illalle jotain ohjelmaa. Tänään on töissä koruilta - joululahjojen valmistusta siis! Eilen oli kokousta, huomenna Esikoisella lätkämatsia. Jotain oli maanantainakin, mutta olen ehtinyt unohtaa...
Yksi Baby Born -settikin vielä valmistui, mutta nyt taitaa olla se tinki täynnä. Erilaista dead-line -neulomista ja virkkaamista olisi tiedossa, täytyy toivoa että viikonloppuna ehtisi.
Nyt on työn alla pitkästä aikaa jotain jonkun muun ohjeella: Uddevalla-kämmekkäät uusimmasta Ullasta. Yritin viime viikonlopun reissussa omasta päästä jotain sävellellä, mutta kun kaikki neulemallikirjat jätin suosiolla kotiin, ei siitä mitään syntynyt. Nyt siis uusi yritys, ja hyvältä näyttää. Noita lahjoituslankoja on juuri sopivan kokoisia keräsiä, joista voisi kämmekkäitä tehdä arpavoitoiksikin - onhan se sentään sallittua, varsinkin kun aion laittaa voittoon pienen lapun, jossa kerron mallin nimen ja paikan, josta se löytyy. Lisäksi ajattelin neuloa tuollaiset läksiäislahjaksi eläköityvälle työkaverille, jolla on reuma. Sopivasti olisi vanhaa Novitan vintage-alpakkaa tuohon tarkoitukseen...
Oikeastaan tulin päivittämään luettujen kirjojen listaa, enkä höpöttelemään niitä näitä, kaalinpäitä. Joten hellurei taas, kuvia töistä ja muuta asiaa kenties jossain välissä!
1 Lähettänyt: Pelagia - 19.11.2009 klo 12.17